एक दशक में 128 अरब डॉलर काला धन देश से बाहर  
पिछले एक दशक में भारत से 128 अरब डॉलर काला धन बाहर चला गया। एक नए अध्ययन के मुताबिक इस तरह काले धन के देश से बाहर जाने से सबसे अधिक प्रभावित देशों में भारत का स्थान 15वां है।
पिछले एक दशक में भारत से 128 अरब डॉलर काला धन बाहर चला गया। एक नए अध्ययन के मुताबिक इस तरह काले धन के देश से बाहर जाने से सबसे अधिक प्रभावित देशों में भारत का स्थान 15वां है।  अध्ययन में कहा गया है कि वर्ष 2009 में विकासशील देशों से 903 अरब डॉलर काला धन बाहर गया।  देश की सरकार ने काले धन के बाहर जाने के मुद्दे पर एक श्वेत पत्र जारी करने की घोषणा की है। केंद्रीय वित्त मंत्री प्रणब मुखर्जी ने बुधवार को कहा कि काले धन पर रोक लगाने के लिए सरकार जल्दी ही एक विधेयक लाएगी।  शोध संगठन ग्लोबल फाइनेंशियल इंटीग्रिटी (जीएफआई) के निदेशक रेमंड बेकर ने कहा, "यह एक विशाल राशि है और विकसित तथा विकासशील देश देानों इससे प्रभावित हैं।"  काला धन से सबसे ज्यादा प्रभावित देशों में चीन, मेक्सिको, रूस, सऊदी अरब, मलेशिया, संयुक्त अरब अमीरात, कुवैत, नाइजीरिया, वेनेजुएला, कतर, पोलैंड, इंडोनेशिया, फिलीपींस, कजाकिस्तान और भारत शामिल हैं।